Meie meeleline taju ütleb, et Maad katab kuplikujuline taevavõlv, päeval sinine või hall, öösel must ja tähtedega kaetud. Taevas liiguvad pilved, sealt sajab vihma ja lund, lööb välku, näitab virmalisi ja vikerkaart. On asju, mis liiguvad alati  ühes suunas -- lõunakaares idast läände, põhjakaares läänest itta (Päike, Kuu ja tähed) -- aga on ka neid, mis liiguvad ükskõik kuhu (pilved) või seisavad koguni paigal (Põhjanael näiteks). See pidevalt muutuv "ilm" mõjutab inimese elu, sunnib talle peale öise puhkuse ning talvise jõudeoleku, annab elustav ...